તા. 18 અને 19 દરમિયાન આપના માટે ચિંતાદાયક તબક્કો રહેશે. આપના ખર્ચમાં વધારો થશે. આપની તબિયતમાં પણ તકલીફ ઉભી થઇ શકે છે. મિત્ર સાથે મનદુઃખ કે પછી નોકરીમાં આપના સાથી કર્મચારીથી અસંતોષ થઇ શકે છે. પરિવારમાં મહેમાનના આગમન પછી કોઈપણ કારણથી પરેશાની થવાની સંભાવના હોવાથી સાચવવું. વિદ્યાર્થીઓને સામાન્ય ભણતરમાં તકલીફ થશે તેથી વિદ્યાર્થીઓને વધારે મહેનત કરવાની જરુર રહેશે. જે સમસ્યા કે પડકારથી આપ દૂર રહેવામાંગતા હશો તે જ વર્તમાન સમયમાં તમારા માટે તણાવનું કારણ બની શકે છે. તા. 20 કે 21 દરમિયાન આપ શાંતિથી સમય પસાર કરી શકશો. આપને વ્યવસાય માટે મુસાફરીના સંજોગો ઉભા થશે અને તે પણ ફાયદાકારક રહેશે. આપને કોઈના તરફથી ભેટસોગાદ મળી શકે છે. આપને જીવનસાથી જોડે હાલમાં મધુર પળો માણવાની તકો અગાઉની તુલનાએ ઓછી મળે તેવી શક્યતા છે. તા 22 અને 23 દરમિયાન આપ કામકાજમાં વધુ વ્યસ્ત રહેશો. સપ્તાહનો અંતિમ દિવસ સંતોષકારક રહેશે. પારિવારિક સુખશાંતિમાં વધારો થશે. આપ કામને ગંભીરતાથી લેશો જેથી કામનો બોજ પણ ઓછો રહેશે અને માનસિક શાંતિ અનુભશો. છેલ્લા દિવસે સહપરિવાર બહાર ફરવાનું જવાનું આયોજન કરશો.